12. ฐานะการเงินและผลการดำเนินงาน

    1.  งบการเงิน

        12.1.1 สรุปรายงานของผู้สอบบัญชี

ผู้สอบบัญชีสำหรับงบการเงินของบริษัท สามารถสรุปได้ดังนี้

  ------------- ---------------- ------------ ---------------------- ------------------------
  งวดปีบัญชีสิ้นสุด   ผู้สอบบัญชีรับอนุญาต   ทะเบียนเลขที่   บริษัท                   แสดงความเห็น

  31 ธันวาคม     นายวิชาติ          4451         บริษัท สำนักงาน เอินส์ท     ไม่มีเงื่อนไขและไม่มีข้อสังเกต
  2551          โลเกศกระวี                     แอนด์ ยัง จำกัด           

  31 ธันวาคม     นายประสิทธิ์        4174         บริษัท                   ไม่มีเงื่อนไขและไม่มีข้อสังเกต
  2552          เยื่องศรีกุล                      ไพร้ซวอเตอร์เฮาส์คูเปอร์ส   
                                              เอบีเอเอส จำกัด          

  31 ธันวาคม     นายประสิทธิ์        4174         บริษัท                   ไม่มีเงื่อนไขและไม่มีข้อสังเกต
  2553          เยื่องศรีกุล                      ไพร้ซวอเตอร์เฮาส์คูเปอร์ส   
                                              เอบีเอเอส จำกัด          
  ------------- ---------------- ------------ ---------------------- ------------------------

12.1.2 ตารางสรุปงบการเงินของบริษัท

โปรดดูเอกสารแนบ 3

12.1.3 ตารางแสดงอัตราส่วนทางการเงิน

โปรดดูเอกสารแนบ 3

2.  คำอธิบายและการวิเคราะห์ฐานะการเงินและผลการดำเนินงาน

  12.2.1 หลักการจัดทำงบการเงินรวม

ในการจัดทำงบการเงินรวมของบริษัท สำหรับปีบัญชี 2551 - 2553
บริษัทได้จัดทำโดยรวมผลการดำเนินงานของบริษัทและบริษัทย่อย ดังต่อไปนี้

  --------------------- ---------------- --------------------- -------------- -------------
  ชื่อบริษัท                จัดตั้งขึ้นในประเทศ   อัตราร้อยละของการถือหุ้น                  

                                         31 ธ.ค. 2551          31 ธ.ค. 2552   31 ธ.ค. 2553

  บจ. โตโย-เวียดนาม      เวียดนาม          80.0                  80.0           80.0

  บจ. ไบโอ แนชเชอรัล     ไทย              100.0                 70.0           70.0
  เอ็นเนอร์ยี                                                                    
  --------------------- ---------------- --------------------- -------------- -------------

โดยที่งบการเงินของบริษัทย่อยซึ่งได้มีการจัดตั้งในต่างประเทศนั้น
บริษัทได้แปลงค่าเงินต่างประเทศเป็นค่าเงินบาทโดยใช้อัตราแลกเปลี่ยน ณ
วันสิ้นงวดบัญชีสำหรับรายการสินทรัพย์และหนี้สิน
หรือใช้อัตราแลกเปลี่ยนถัวเฉลี่ยรายเดือนสำหรับรายการที่เป็นรายได้และค่าใช้จ่าย
ซึ่งผลต่างซึ่งเกิดขึ้นจากการแปลงค่าดังกล่าวได้แสดงไว้เป็นรายการ
“ผลต่างจากการแปลงค่างบการเงิน” ในส่วนของผู้ถือหุ้น

อนึ่งยอดคงค้างระหว่างบริษัทและบริษัทย่อย รายการค้าระหว่างกันที่มีสาระสำคัญ
ยอดเงินลงทุนในบริษัทย่อยในบัญชีของบริษัท
และส่วนของผู้ถือหุ้นของบริษัทย่อยได้ตัดออกจากงบการเงินรวมของบริษัทแล้ว

บริษัทได้จัดให้มาตรฐานการบัญชี ฉบับที่ 44 (ปรับปรุง 2550) ฉบับที่ 45 (ปรับปรุง 2550)
และฉบับที่ 46 (ปรับปรุง 2550) ซึ่งเกี่ยวข้องกับงบการเงินรวมและงบการเงินเฉพาะกิจการ
เงินลงทุนในบริษัทร่วม และส่วนได้เสียในการร่วมค้า ตามลำดับ
มีผลบังคับใช้สำหรับการปฏิบัติกับงบการเงินของบริษัทสำหรับรอบระยะเวลาบัญชีที่เริ่มในหรือหลังวันที่
1 มกราคม 2550 เป็นต้นไป

  12.2.2 นโยบายการบันทึกบัญชี

บริษัทรับรู้รายได้จากงานก่อสร้างและให้บริการตามสัญญาก่อสร้างระยะยาวซึ่งไม่รวมภาษีมูลค่าเพิ่มจะถือเป็นรายได้ตามส่วนของงานที่แล้วเสร็จ
โดยที่สัญญาที่มีรายได้ค่าก่อสร้างที่คาดว่าจะได้รับตามส่วนของงานที่แล้วเสร็จมากกว่าเงินเรียกเก็บจากลูกค้าได้แสดงไว้เป็น
“มูลค่างานก่อสร้างที่แล้วเสร็จแต่ยังไม่เรียกเก็บ” ภายใต้สินทรัพย์หมุนเวียนในงบดุล
และสัญญาที่จำนวนเงินที่เรียกเก็บจากลูกค้ามากกว่ารายได้ที่ควรจะรับรู้เป็นรายได้จากการคำนวณตามส่วนของงานที่แล้วเสร็จได้แสดงไว้เป็น
“รายได้ค่าก่อสร้างรับล่วงหน้า” ภายใต้หนี้สินหมุนเวียนในงบดุล

บริษัทได้รวมต้นทุนค่าแรง ค่ารับเหมาก่อสร้างช่วง ค่าบริการและค่าใช้จ่ายอื่น
เป็นต้นทุนงานก่อสร้าง ซึ่งคำนวณตามส่วนของงานที่แล้วเสร็จ
โดยที่สัญญาที่มีต้นทุนงานก่อสร้างที่จ่ายจริงมากกว่าจำนวนที่ถือเป็นต้นทุนในการให้บริการตามส่วนของงานที่แล้วเสร็จ
แต่ยังไม่มีการเรียกชำระเงิน และต้นทุนของสัญญาที่ยังไม่เริ่มรับรู้รายได้จะแสดงไว้เป็น
“งานระหว่างก่อสร้าง” ภายใต้สินทรัพย์หมุนเวียนในงบดุล
และสัญญาที่มีต้นทุนในการให้บริการจากการคำนวณตามส่วนของงานที่แล้วเสร็จมากกว่าต้นทุนงานก่อสร้างที่จ่ายจริงจะแสดงไว้เป็น
“ต้นทุนงานก่อสร้างค้างจ่าย” ภายใต้หนี้สินหมุนเวียนในงบดุล

12.2.3 ผลการดำเนินงานที่ผ่านมา

ธุรกิจของบริษัทได้มีการขยายตัวอย่างต่อเนื่องในระยะเวลากว่า 25
ปีตั้งแต่บริษัทได้เริ่มดำเนินการมา โดยบริษัทได้ให้บริการมาแล้วกว่า 170 โครงการ ในปี 2540
บริษัทได้ขยายธุรกิจการให้บริการครอบคุลมไปยังกลุ่มประเทศอาเซียน ยกตัวอย่างเช่น
ประเทศเวียดนาม ประเทศมาเลเซีย ประเทศกัมพูชา ประเทศพม่า
และยังรวมไปถึงประเทศนอกกลุ่มอาเซียน ซึ่งได้แก่ ประเทศจีน เป็นต้น
เพื่อเป็นการขยายการเติบโตของบริษัทให้เป็นไปในทิศทางเดียวกันกับการขยายตัวของอุตสาหกรรมปิโตรเคมีและปิโตรเลียมในภูมิภาคนี้
รวมทั้งยังเป็นการกระจายความเสี่ยงต่อการพึ่งพาธุรกิจในประเทศแต่เพียงอย่างเดียว
โดยบริษัทได้ให้ความสำคัญต่อธุรกิจในประเทศเวียดนามและได้ทำการจัดตั้งบริษัทย่อย ได้แก่ บจ.
โตโย-เวียดนาม คอร์ปอเรชั่น ขึ้น ต่อมาในปี 2547
บริษัทได้ขยายธุรกิจไปยังสาธารณรัฐประชาชนจีน และในปี 2548 บริษัทได้ขยายธุรกิจไปยังทวีปอื่น
ซึ่งได้แก่ ธุรกิจในประเทศสหรัฐอเมริกา

เพื่อเป็นการปรับโครงสร้างการถือหุ้นของกลุ่มบริษัทไม่ให้มีลักษณะของการถือหุ้นไขว้กัน
ในเดือนพฤษภาคม 2550 บริษัทได้ขายเงินลงทุนในบริษัทย่อย คือ บจ. โตโย เอ็นจิเนียริ่ง
คอร์ปอเรชั่น (ประเทศไทย) (ซึ่งถือหุ้นในบริษัทร้อยละ 10.0)
ให้แก่กรรมการและผู้บริหารของบริษัท จำนวน 5,100 หุ้น คิดเป็นร้อยละ 51.0
ของหุ้นที่ออกและชำระแล้ว ในราคาหุ้นละ 1,702.42 บาท ซึ่งประมาณจากมูลค่าทางบัญชีของหุ้น ณ
ขณะนั้น ทำให้บริษัทมีกำไรจากการขายเงินลงทุนในบริษัทดังกล่าวเป็นจำนวน 0.19 ล้านบาท
พร้อมกันนี้ TEC ซึ่งเป็นผู้ถือหุ้นใหญ่ของบริษัทและถือหุ้นร้อยละ 49.0 ในบจ. โตโย เอ็นจิเนียริ่ง
คอร์ปอเรชั่น (ประเทศไทย)
ก็ได้ดำเนินการขายหุ้นในส่วนของตนให้แก่กรรมการและผู้บริหารของบริษัทด้วยที่ราคาเดียวกัน
และต่อมา บจ. โตโย เอ็นจิเนียริ่ง คอร์ปอเรชั่น (ประเทศไทย) ได้เปลี่ยนชื่อเป็น บจ. โกลบอล
บิสซิเนส แมเนจเมนท์

ในเดือนมิถุนายน 2551 บริษัทได้เพิ่มสัดส่วนการถือหุ้นใน บจ. ไบโอ แนชเชอรัล เอ็นเนอร์ยี
จากเดิมร้อยละ 50 เป็นร้อยละ 100 โดยการซื้อหุ้นสามัญเดิมจาก บจ. อินเตอร์เนชั่นแนล คูลลิ่ง
โซลูชั่นส์ (ประเทศไทย) ในราคาเท่ากับมูลค่าที่ตราไว้ (ราคาพาร์)

ในระหว่างปีสิ้นสุดวันที่ 31 ธันวาคม พ.ศ. 2552 บริษัทได้จำหน่ายเงินลงทุนใน บริษัท
ไบโอแนชเชอรัล เอ็นเนอร์ยี จำกัด ซึ่งเป็นบริษัทย่อยจำนวน 3,000 หุ้นเป็นจำนวนเงิน 0.3
ล้านบาท มีผลทำให้สัดส่วนการลงทุนลดลงจากเดิมร้อยละ 100 เป็นร้อยละ 70
นอกจากนั้นบริษัทย่อยดังกล่าวได้เรียกชำระค่าหุ้นเพิ่มเติมสำหรับหุ้นสามัญที่ออกไว้ซึ่งบริษัทได้จ่ายชำระค่าหุ้นตามสัดส่วนการลงทุนร้อยละ
70 เป็นจำนวนเงิน 2.8 ล้านบาท

ในระหว่างปีสิ้นสุดวันที่ 31 ธันวาคม พ.ศ. 2553 บริษัทได้ลงทุนใน บริษัท โกลบอล นิว
เอ็นเนอร์ยี จำกัด ซึ่งเป็นบริษัทย่อยจำนวน 240,000 หุ้น คิดเป็นจำนวนเงินลงทุน 24.0 ล้านบาท
หรือ คิดเป็นร้อยละ 40 ของจำนวนหุ้นทั้งหมด โดย บริษัท โกลบอล นิว เอ็นเนอร์ยี จำกัด
มีวัตถุประสงค์ในการดำเนินงานในกิจการที่เกี่ยวกับการพัฒนาและดำเนินโครงการกลไกการพัฒนาที่สะอาด
(Clean Development Mechanism – CDM)
ตามรูปแบบและระบบที่กำหนดไว้ภายใต้พิธีสารเกียวโต (Kyoto Protocol)
และหรือตามอนุสัญญาระหว่างประเทศอื่นที่เกี่ยวข้อง
รวมถึงการติดต่อและ/หรือเข้าประมูลงานทั้งภาครัฐและเอกชน
เพื่อให้ได้มาซึ่งสิทธิในการพัฒนาและดำเนินโครงการดังกล่าวในประเภทและลักษณะต่างๆ
ทั้งในประเทศและต่างประเทศ

สรุปผลการดำเนินงานรวมของบริษัทและบริษัทย่อย

รายได้

ในปี 2553 บริษัทและบริษัทย่อยมีรายได้รวม 5,318 ล้านบาท ลดลงร้อยละ 48.52 จากปี 2552
ซึ่งมีรายได้รวม 11,330 ล้านบาท ทั้งนี้ รายได้รวมของบริษัทและบริษัทย่อยในปี 2552
ลดลงร้อยละ 6.51 จากปี 2551 ซึ่งมีรายได้รวม 11,049 ล้านบาท ทั้งนี้
รายได้จากการก่อสร้างและให้บริการเป็นรายได้หลัก คิดเป็นประมาณร้อยละ 99 ของรายได้รวม

รายได้จากการก่อสร้างและให้บริการ

สำหรับปี 2553 บริษัทและบริษัทย่อยมีรายได้จากการก่อสร้างและให้บริการรวมเท่ากับ 5,259
ล้านบาท ซึ่งลดลงจากปี 2552 ที่มีรายได้จากการก่อสร้างและให้บริการรวมเท่ากับ 10,240
ล้านบาท เป็นจำนวนเงิน 4,981 ล้านบาท หรือ ร้อยละ 48.65 และสำหรับปี 2551
บริษัทและบริษัทย่อยมีรายได้จากการก่อสร้างและให้บริการรวม เท่ากับ 10,909 ล้านบาท
เพิ่มขึ้นร้อยละ 143.80 จาก 4,474.58 ล้านบาท ในปี 2550

สำหรับการเติบโตของรายได้จากการก่อสร้างและให้บริการของบริษัทและบริษัทย่อยในปี 2553
ลดลง ทั้งนี้เนื่องมาจากสาเหตุภาวะซบเซา โดยเฉพาะอุตสาหกรรมการก่อสร้างในประเทศไทย
อันเนื่องมาจากปัญหานิคมอุตสาหกรรมมาบตาพุต

มูลค่างานที่ยังไม่ได้ส่งมอบ (Backlog) ของบริษัท ณ วันต้นงวดของปี 2552 และ 2553
มีมูลค่าเท่ากับ 11,230 ล้านบาท และ 5,904 ล้านบาท ตามลำดับ

หน่วย: ล้านบาท

  -------------------------------------------------------------------------
                                ปี 2550     ปี 2551     ปี 2552     ปี 2553
  ----------------------------- ---------- ---------- ---------- ----------
  มูลค่างานที่ยังไม่ได้รับรู้รายได้ (ณ     15,524     14,603     11,230     5,904
  วันต้นงวด)                                                       

  มูลค่ารวมโครงการที่ลงนามในสัญญา    3,607      7,245      4,860      4,344

  มูลค่างานที่รับรู้ระหว่างงวด          4,414      10,794     10,240     5,259

  มูลค่างานที่ยังไม่ได้รับรู้รายได้ (ณ     14,603     11,230     5,904      5,784
  วันสิ้นงวด)^(/1)                                                  
  -------------------------------------------------------------------------

หมายเหตุ ^(/1) มูลค่างานที่ยังไม่ได้รับรู้รายได้ ณ
วันสิ้นงวดที่แสดงอาจไม่เท่ากับมูลค่างานที่ยังไม่ได้รับรู้รายได้ ณ วันต้นงวด บวก
มูลค่ารวมโครงการที่ลงนามในสัญญา และมูลค่างานเพิ่มสำหรับโครงการที่ได้ลงนามสัญญาไปแล้ว
หักมูลค่างานที่รับรู้เป็นรายได้ระหว่างงวด
เนื่องจากผลกระทบจากการเปลี่ยนแปลงของอัตราแลกเปลี่ยนเงินตราระหว่างงวด

ณ วันที่ 31 ธันวาคม 2553 บริษัทมีโครงการที่อยู่ระหว่างการดำเนินงานมูลค่ารวม 16,000
ล้านบาท โดยเป็นมูลค่างานที่ยังไม่ได้รับรู้รายได้ (Backlog) ทั้งสิ้น 5,780 ล้านบาท
ซึ่งโครงการที่สำคัญมีจำนวน 9 โครงการตามรายละเอียดดังนี้

+-------------+---------------+--------+----------+----------+--------+
| ชื่อลูกค้า /    | ลักษณะโครงการ  | ประ    | ระยะเวลา | มูลค่าโค   | ร้อยละม |
| ที่ตั้งโครงการ  |               | เภทงาน | ดำเนินการ | รงการประ | ูลค่างาน |
|             |               | ^(/1)  |          | มาณ^(/2) | ที่ยัง    |
|             |               |        |          | (ล้านบาท) | ไม่ได้รับ |
|             |               |        |          |          | รู้รายได้ |
+-------------+---------------+--------+----------+----------+--------+
| บมจ.        | โครงการก่อ     | E.P.C. | พ.ค. 52  | 1,200 –  | 4.86   |
| คา          | สร้างโรงงาน1,6 |        | – พ.ค.   | 1,800    |        |
| โปรแลคตัมไทย | เฮกซาเนเดียล   |        | 54       |          |        |
| / จ.ระยอง   |               |        |          |          |        |
+-------------+---------------+--------+----------+----------+--------+
| บริษัทร่วมค้าระ | โ             | E.P.C. | ต.ค. 51  | 8        | 6.76   |
| หว่างกลุ่มบริษัท | ครงการก่อสร้างโ |        | – ต.ค.   | 00-1,200 |        |
| SOLVAY      | รงงานผลิตไฮโดร |        | 53       |          |        |
| กับกลุ่มบริษัท   | เจนเปอร์ออกไซด์ |        |          |          |        |
| DOW /       |               |        |          |          |        |
| จ.ระยอง     |               |        |          |          |        |
+-------------+---------------+--------+----------+----------+--------+
| บจ. พีทีที     | โครงก         | E.P.C. | มี.ค. 51  | 6,000 –  | 0.01   |
| ฟีนอล /      | ารก่อสร้างโรงงา |        | – พ.ค.   | 6,500    |        |
| จ.ระยอง     | นผลิตปิสฟีโนล-เอ |        | 53       |          |        |
|             | (Bisphenol-A) |        |          |          |        |
+-------------+---------------+--------+----------+----------+--------+
| บมจ. วีนิไทย  | โครงกา        | E      | ม.ค.53 – | 300 –    | 47.13  |
| กับ          | รก่อสร้างโรงงาน | .P.CM. | ต.ค.55   | 350      |        |
|             | Ep            |        |          |          | 51.08  |
| บจ.แอดวานซ์  | ichlorohydrin | E.P.C. | ส.ค.53 – | 800 –    |        |
| ไบโอเคม     | ซึ่งมีกำลังผลิต    |        | พ.ค.55   | 1,200    |        |
| ิคอล(ประเทศไ | 100,000 ตันต่อปี |        |          |          |        |
| ทย)/จ.ระยอง |               |        |          |          |        |
+-------------+---------------+--------+----------+----------+--------+
| บ. Orient   | โคร           | E.P.C  | มิ.ย.53 - | 1,000 –  | 76.52  |
| Bio-Fuel /  | งการก่อสร้างโรง |        | มี.ค.55   | 1,200    |        |
| ป.เวียดนาม   | งานผลิตเอทานอล |        |          |          |        |
|             | กำลังการผลิต    |        |          |          |        |
|             |               |        |          |          |        |
|             | เอทานอล       |        |          |          |        |
|             | 300,000       |        |          |          |        |
|             | ลิตรต่อวัน       |        |          |          |        |
+-------------+---------------+--------+----------+----------+--------+
| บ. MS Bio   | โคร           | E.P.C. | ส.ค.53 – | 1,000 –  | 95.00  |
| Energy Inc  | งการก่อสร้างโรง |        | มี.ค.55   | 1,200    |        |
|             | งานผลิตเอทานอล |        |          |          |        |
|             | กำลังการผลิต    |        |          |          |        |
|             |               |        |          |          |        |
|             | เอทานอล       |        |          |          |        |
|             | 300,000       |        |          |          |        |
|             | ลิตรต่อวัน       |        |          |          |        |
+-------------+---------------+--------+----------+----------+--------+
| บจ. เอชเอ็มซี | โค            | E.P.C. | ส.ค. 53  | 200 -    | 48.39  |
| โพลีเมอร์ /   | รงการไซโลฟาร์ม |        | – ส.ค.54 | 400      |        |
| จ.ระยอง     | เฟส 3         |        |          |          |        |
+-------------+---------------+--------+----------+----------+--------+
| บจ.         | โครงการโรงไฟฟ | E.P.C. | พ.ย.53 – | 2,500 –  | 92.76  |
| น           | ้านวนครขนาดเล็ก |        | ส.ค.55   | 3,000    |        |
| วนครการไฟฟ้า | กำลังการผลิต    |        |          |          |        |
| / จ.ปทุมธานี  |               |        |          |          |        |
|             | 110 เมกะวัตต์   |        |          |          |        |
+-------------+---------------+--------+----------+----------+--------+
| บมจ. อูเบะ   | โครงการขยาย   | E.P.C. | พ.ย.53 – | 600 -    | 97.31  |
| เคมิคอลลส์    | กำลังการผลิตโรง |        | ธ.ค.54   | 800      |        |
| (เอเชีย) /   | งานคาโปรแลคตัม |        |          |          |        |
| จ.ระยอง     | เฟส 3         |        |          |          |        |
+-------------+---------------+--------+----------+----------+--------+

หมายเหตุ ^(/1) E = การออกแบบวิศวกรรม, P = การจัดซื้อจัดหาเครื่องจักรและอุปกรณ์,

C = การก่อสร้างโรงงานอุตสาหกรรม, CM = การให้บริการบริหารโครงการก่อสร้าง,

PS = การให้บริการจัดหาเครื่องจักรและอุปกรณ์

ณ วันที่ 31 ธันวาคม 2553 TVC บริษัทมีโครงการที่อยู่ระหว่างการดำเนินงานมูลค่ารวมประมาณ
770,000 ล้านด่อง (ประมาณ 1,280 ล้านบาท) โดยเป็นมูลค่างานที่ยังไม่ได้รับรู้รายได้
(Backlog) ทั้งสิ้นประมาณ 623,000
ล้านด่อง(ประมาณ1,030ล้านบาท)ซึ่งโครงการที่สำคัญมีจำนวน7โครงการ

ดอกเบี้ยรับ

บริษัทพิจารณาดอกเบี้ยรับเป็นรายได้จากการดำเนินงานที่สำคัญอย่างหนึ่ง
ซึ่งมีผลต่อผลกำไรสุทธิของบริษัทค่อนข้างมาก ทั้งนี้ บริษัทและบริษัทย่อยมีรายได้จากดอกเบี้ยรับในปี
2551 ปี 2552 และปี 2553 เท่ากับ 121.94 ล้านบาท 57.40 ล้านบาท และ 39.20 ล้านบาท
ตามลำดับ คิดเป็นร้อยละ 26.72 ร้อยละ 12.07 และร้อยละ 8.38
ของกำไรก่อนดอกเบี้ยจ่ายและภาษี

รายได้ดอกเบี้ยรับของบริษัทที่ลดลงอย่างต่อเนื่อง ในช่วงปี 2552 – 2553
เป็นผลมาจากการปรับตัวลดลงของอัตราดอกเบี้ยตามสถานการณ์ของตลาดการเงินที่อัตราดอกเบี้ยเงินฝากของสถาบันการเงินต่าง
ๆปรับตัวลดลงด้วย

กำไร(ขาดทุน)จากการขายเงินลงทุน

ในปี 2552 บริษัทและบริษัทย่อยมีการบันทึกกำไรจากการขายเงินลงทุน จำนวน 0.83 ล้านบาท
เป็นกำไรจากการขายหน่วยลงทุนและเงินลงทุนชั่วคราวซึ่งได้แก่หลักทรัพย์ภายใต้การบริหารของกองทุนส่วนบุคคลของบริษัท
และในปี 2553 ไม่มีรายการเกิดขึ้น

กำไร(ขาดทุน)จากการปรับมูลค่าเงินลงทุนที่ยังไม่เกิดขึ้น

ในปี 2552 และ 2553
บริษัทและบริษัทย่อยมีขาดทุนจากการปรับมูลค่าเงินลงทุนที่ยังไม่เกิดขึ้นเป็นจำนวนเงิน 2.98
ล้านบาทและ 4.78 ล้านบาทตามลำดับ
รายการดังกล่าวเกิดจากการเปลี่ยนแปลงของราคาตลาดของเงินลงทุนชั่วคราวซึ่งได้แก่หลักทรัพย์ภายใต้การบริหารของกองทุนส่วนบุคคลของบริษัท
ซึ่งเป็นไปตามสถานการณ์ของตลาดการเงิน

กำไร(ขาดทุน)จากอัตราแลกเปลี่ยน

ในปี 2551 ปี 2552 และปี 2553 บริษัทและบริษัทย่อยมีผลกำไรจากอัตราแลกเปลี่ยนเท่ากับ 2.22
ล้านบาท 10.53 ล้านบาท และ 23.31 ล้านบาท ตามลำดับ
อันเป็นผลมาจากการที่บริษัทมีรายการลูกหนี้และเจ้าหนี้การค้า
ตลอดจนเงินรับล่วงหน้าจากลูกค้าบางส่วนอยู่ในสกุลเงินต่างประเทศ
เมื่ออัตราแลกเปลี่ยนเงินตราเปลี่ยนไปจึงทำให้บริษัทมีกำไร(ขาดทุน)จากอัตราแลกเปลี่ยนดังกล่าว
ทั้งนี้ การประกอบธุรกิจของบริษัทจะมีการป้องกันความเสี่ยงจากอัตราแลกเปลี่ยนตามธรรมชาติ
(Natural Hedge) อยู่แล้ว
อย่างไรก็ดีบริษัทยังมีความเสี่ยงจากอัตราแลกเปลี่ยนอยู่บ้างอันเป็นผลมาจากเวลาในการรับ/จ่ายเงินตราต่างประเทศไม่ตรงกัน
ซึ่งบริษัทได้มีการประมาณการมูลค่าเงินตราต่างประเทศรับ/จ่ายในแต่ละช่วงเวลาในอนาคตตามภาระผูกพันที่มีอยู่
และได้มีการซื้อ/ขายอัตราแลกเปลี่ยนเงินตราล่วงหน้า
สำหรับช่วงเวลาที่มีมูลค่าเงินตราต่างประเทศรับ/จ่ายสุทธิเป็นจำนวนมาก
โดยพิจารณาแนวโน้มของอัตราแลกเปลี่ยนเงินตราต่างประเทศประกอบ

ทั้งนี้ ณ วันที่ 31 ธันวาคม 2553
บริษัทและบริษัทย่อยมียอดคงเหลือของสินทรัพย์และหนี้สินทางการเงินที่เป็นสกุลเงินตราต่างประเทศ
ดังนี้

+----------------+----------+----------+---------------+------------+
| สกุลเงิน         | สินทรัพย์   | หนี้สิน     | อัตราแลกเปลี่ยน  |            |
|                |          |          | ณ วันที่ 31 ธ.ค. |            |
|                | ท        | ท        | 2553          |            |
|                | างการเงิน | างการเงิน | (บาทต่อหน่วยเงิน |            |
|                | (พันหน่วย) | (พันหน่วย) | ตราต่างประเทศ) |            |
+----------------+----------+----------+---------------+------------+
|                |          |          | อัตราซื้อ        | อัตราขาย    |
+----------------+----------+----------+---------------+------------+
| ดอลลาร์สหรัฐ     | 524,027  | 666,794  | 30.0063       | 30.2963    |
+----------------+----------+----------+---------------+------------+
| เยนญี่ปุ่น         | 2,750    | 3,183    | 0.366781      | 0.374218   |
+----------------+----------+----------+---------------+------------+
| ยูโร            |          | 11,611   | -             | 40.2464    |
+----------------+----------+----------+---------------+------------+
| ฟรังก์สวิส        |          | 399      | -             | 32.2627    |
+----------------+----------+----------+---------------+------------+
| ดอลลาร์สิงคโปร์   | 82       | 1,916    | 23.0950       | 23.5577    |
+----------------+----------+----------+---------------+------------+
| ปอนด์สเตอร์ลิง    |          | 191      | -             | 47.1522    |
+----------------+----------+----------+---------------+------------+

รายได้อื่น

รายได้อื่นของบริษัทและบริษัทย่อย ในปี 2551 ปี 2552 และปี 2553 มีมูลค่าเท่ากับ 3.46
ล้านบาท 27.71 ล้านบาท และ 1.26 ล้านบาท ตามลำดับ

ค่าใช้จ่าย

บริษัทและบริษัทย่อยมีค่าใช้จ่ายรวมสำหรับปี 2551 ปี 2552 และปี 2553 เท่ากับ 10,592.58
ล้านบาท 9,854.72 ล้านบาทและ 4,846.40 ล้านบาท ตามลำดับ
โดยมีต้นทุนในการก่อสร้างและบริการเป็นค่าใช้จ่ายหลัก คิดเป็นร้อยละ 96.10 ร้อยละ
94.95และร้อยละ 90.84 ของค่าใช้จ่ายรวม ตามลำดับ ในขณะที่ค่าใช้จ่ายในการบริหาร
คิดเป็นร้อยละ 3.90 ร้อยละ 5.05 และร้อยละ 9.16 ของค่าใช้จ่ายรวม ตามลำดับ

ต้นทุนในการก่อสร้างและให้บริการ

บริษัทและบริษัทย่อยมีต้นทุนในการก่อสร้างและให้บริการ สำหรับปี 2551 และ 2552 จำนวนเงิน
10,181.02 ล้านบาท และ 9,357.24 ล้านบาท โดยลดลงร้อยละ 8.09 สำหรับปี 2553
ต้นทุนในการก่อสร้างและให้บริการเท่ากับ 4,402.36 ล้านบาท ลดลงร้อยละ 52.95
ซึ่งเป็นไปในทิศทางเดียวกันกับการลดลงของ รายได้จากการก่อสร้างและให้บริการ
ทำให้บริษัทมีอัตรากำไรขั้นต้นสำหรับปี 2551 ปี 2552 และปี 2553 เท่ากับร้อยละ 6.68 ร้อยละ
8.62 และร้อยละ 16.28 ตามลำดับ

แม้รายได้และต้นทุนในการก่อสร้างและให้บริการ เปรียบเทียบระหว่าง ปี 2552 และ 2551
จะลดลงอย่างมีนัยสำคัญ (กว่าร้อยละ 50) แต่จะสังเกตได้ว่า
อัตรากำไรขั้นต้นกลับเพิ่มสูงขึ้นในทิศทางตรงกันข้าม ทั้งนี้เป็นผลมาจากสัดส่วนของงานประเภท
EPCM สูงขึ้น ซึ่งงานประเภทนี้เป็นลักษณะงานบริการและการจัดการ
และให้อัตรากำไรสูงกว่างานประเภท Integrated EPC ทั่วๆไป
ประกอบกับบริษัทและบริษัทย่อยมีสัดส่วนของงานที่รับเหมาในต่างประเทศมากขึ้นและสามารถควบคุมค่าใช้จ่ายได้ดีขึ้น
จึงทำให้อัตรากำไรขั้นต้นของบริษัทสูงขึ้นตามที่ได้กล่าวไปแล้วข้างต้น

ค่าใช้จ่ายในการบริหาร

บริษัทและบริษัทย่อยมีค่าใช้จ่ายในการบริหารสำหรับปี 2552 เท่ากับ 497.48 ล้านบาท
เพิ่มขึ้นร้อยละ 20.88 จาก 411.56 ล้านบาท ในปี 2551
ในขณะที่ค่าใช้จ่ายในการบริหารสำหรับปี 2553 ลดลงร้อยละ 10.75 เป็น 444.01 ล้านบาท
อันเป็นผลมาจากการลดและควบคุมค่าใช้จ่าย ดังที่กล่าวไปแล้วข้างต้น

และ สัดส่วนค่าใช้จ่ายในการบริหารเทียบกับรายได้จากการก่อสร้างและให้บริการมีแนวโน้มที่เพิ่มขึ้น
โดยเพิ่มขึ้นจากร้อยละ 3.77 ในปี 2551 เป็นร้อยละ 4.86 ในปี 2552 และร้อยละ 8.44
สำหรับปี 2553 อันเป็นผลมาจากการรายได้จากการก่อสร้างและให้บริการที่ลดลงอย่างมีนัยสำคัญ
ตามที่ได้กล่าวไปแล้วข้างต้น

กำไรสุทธิ

บริษัทและบริษัทย่อยมีกำไรสุทธิสำหรับปี 2551 ปี 2552 และปี 2553 เท่ากับ 314.25 ล้านบาท,
327.05 ล้านบาท, และ 337.82 ล้านบาท ตามลำดับ คิดเป็นอัตรากำไรสุทธิร้อยละ 2.84,
ร้อยละ 3.17, และ ร้อยละ 6.36 ตามลำดับ ทั้งนี้
บริษัทและบริษัทย่อยมีอัตราผลตอบแทนต่อส่วนของผู้ถือหุ้นของบริษัทในแต่ละงวดเท่ากับร้อยละ
45.64, ร้อยละ 23.71, และร้อยละ 22.00 ตามลำดับ

อนึ่ง เป็นที่สังเกตว่า
อัตรากำไรขั้นต้นและอัตรากำไรสุทธิของบริษัทมีความผันผวนค่อนข้างน้อยเมื่อเปรียบเทียบกับผู้รับเหมาก่อสร้างทั่วไปในประเทศไทย
โดยเฉพาะผู้รับเหมาก่อสร้างที่จดทะเบียนในตลาดหลักทรัพย์แห่งประเทศไทย
เนื่องมาจากขีดความสามารถในการแข่งขันของบริษัทในอุตสาหกรรม Integrated EPC
และจากการที่อุตสาหกรรมนี้มีคู่แข่งน้อยรายในการเข้าประกวดราคาแข่งขันในแต่ละโครงการ

เมื่อเปรียบเทียบผลประกอบการเฉพาะบริษัทระหว่างบริษัทและผู้รับเหมาทั่วไปที่จดทะเบียนอยู่ในตลาดหลักทรัพย์หลักทรัพย์แห่งประเทศไทย
จะพบว่าความสามารถในการทำกำไรขั้นต้นและกำไรสุทธิของบริษัทจะมีความมีผันผวนที่ต่ำกว่าอย่างเห็นได้ชัด
และอีกจุดเด่นหนึ่งของบริษัทได้แก่อัตราส่วนผลตอบแทนต่อส่วนของผู้ถือหุ้นของบริษัทที่ถือว่าอยู่ในเกณฑ์ที่สูง
ดังแสดงในแผนภาพดังต่อไปนี้ โดย บมจ. ก, บมจ.ข, และ บมจ.ค
ซึ่งเป็นบริษัทที่จดทะเบียนในตลาดหลักทรัพย์แห่งประเทศไทย
และผลการดำเนินงานดังกล่าวนำมาจากงบเฉพาะกิจการของแต่ละบริษัท
ดังแสดงไว้ในกราฟเปรียบเทียบ ดังต่อไปนี้

[] [] []

อัตรากำไรสุทธิ อัตราผลตอบแทนต่อส่วนผู้ถือหุ้น กำไรสุทธิต่อหุ้น

12.2.4 ฐานะการเงิน

สินทรัพย์

ณ วันสิ้นงวดปี 2551 ปี 2552 และปี 2553 บริษัทและบริษัทย่อยมีสินทรัพย์รวมเท่ากับ 6,789.38
ล้านบาท, 4,607.45 ล้านบาท, และ 3,674.97 ล้านบาท ตามลำดับ
โดยเป็นสินทรัพย์หมุนเวียนเท่ากับ 6,697.38 ล้านบาท, 4,472.74 ล้านบาท, และ 3,378.08
ล้านบาท หรือ คิดเป็นร้อยละ 98.64, ร้อยละ 97.08, และร้อยละ 91.92 ของสินทรัพย์รวม
ตามลำดับ

เงินสดและรายการเทียบเท่าเงินสด

บริษัทและบริษัทย่อยมีเงินสดและรายการเทียบเท่าเงินสด ณ วันสิ้นงวดปี 2551 ปี 2552 และปี
2553 เท่ากับ 2,682.59 ล้านบาท, 1,657.90 ล้านบาท, และ 832.03 ล้านบาท
คิดเป็นร้อยละ 39.51, ร้อยละ 35.98, และ ร้อยละ 22.64 ของสินทรัพย์รวม เรียงตามลำดับ
ซึ่งมีสัดส่วนที่ค่อนข้างสูงมากเมื่อเทียบกับผู้รับเหมาทั่วไป ทั้งนี้
อันเนื่องมาจากในการดำเนินธุรกิจบริษัทจะได้รับเงินล่วงหน้าจากลูกค้า
ตั้งแต่วันแรกของการเริ่มดำเนินงาน ซึ่งโดยทั่วไปจะคิดเป็นประมาณร้อยละ 10 - 15
ของมูลค่าโครงการ หรือในบางโครงการนั้น
ลูกค้าจะต่อรองให้บริษัทลดมูลค่างานก่อสร้างด้วยการเพิ่มเงินชำระล่วงหน้า
โดยในบางโครงการลูกค้าชำระเงินล่วงหน้าให้แก่บริษัทถึงร้อยละ 40 ของมูลค่าโครงการ
อย่างไรก็ดี ในอนาคตที่บริษัทจะรับงานต่างประเทศและโครงการที่มีขนาดใหญ่มากขึ้นนั้น
ในบางโครงการเงินสดรับล่วงหน้าอาจจะอยู่ในระดับเพียงร้อยละ 5 – 10 ของมูลค่าโครงการ
ซึ่งอาจจะทำให้สัดส่วนเงินสดและรายการเทียบเท่าเงินสดเทียบกับสินทรัพย์รวมลดลง

ลูกหนี้การค้า

บริษัทและบริษัทย่อยมีลูกหนี้การค้า ณ วันสิ้นงวด ปี 2551 ปี 2552 และปี 2553 เท่ากับ 963.15
ล้านบาท, 313.09 ล้านบาท, และ 288.44 ล้านบาท
โดยสามารถคำนวนเป็นระยะเวลาเก็บหนี้เฉลี่ยเท่ากับ 15.89 วัน, 22.43 วัน และ 20.59 วัน
เรียงตามลำดับ

มูลค่างานที่เสร็จแต่ยังไม่เรียกเก็บและมูลค่างานระหว่างก่อสร้าง

บริษัทและบริษัทย่อยมีมูลค่างานที่เสร็จแต่ยังไม่เรียกเก็บ ณ วันสิ้นงวดปี 2551 ปี 2552 และปี
2553 เท่ากับ 1,736.59 ล้านบาท, 1,043.04 ล้านบาท, และ 1,162.70 ล้านบาท
เรียงตามลำดับ และมีมูลค่างานระหว่างก่อสร้างเท่ากับ 53.31 ล้านบาท, 5.55 ล้านบาท, และ
2.57 ล้านบาท เรียงตามลำดับ

การที่ลูกหนี้การค้าและมูลค่างานระหว่างก่อสร้าง ลดลงอย่างต่อเนื่องจากปี 2551 ถึงปี 2553
มีสาเหตุหลักเนื่องมาจากการที่ งานโครงการใหญ่ จำนวน 3 โครงการได้เสร็จสิ้นลงในปี 2551
และ 2552 ประกอบกับภาวะซบเซาในอุตสาหกรรมการก่อสร้าง
อันเนื่องมาจากกรณีปัญหานิคมอุตสาหกรรมมาบตาพุด

ในส่วนของมูลค่างานที่เสร็จแต่ยังไม่เรียกเก็บในปี 2553 เพิ่มขึ้นร้อยละ 11.47 จากปี 2552
เนื่องมาจากในช่วงปลายปี 2553 ได้เกิดอุทกภัยครั้งใหญ่ขึ้นในประเทศไทย
เป็นสาเหตุที่ทำให้งานที่บริษัทรับงานโครงการหนึ่งต้องล่าช้าออกไป
และเมื่อสถานการณ์ดังกล่าวได้คลี่คลายลง บริษัทจึงได้เริ่มปฏิบัติงานให้แล้วเสร็จตามสัญญาต่อไป

หนี้สิน

ณ วันสิ้นงวดปี 2551 ปี 2552 และปี 2553 บริษัทและบริษัทย่อยมีหนี้สินรวมเท่ากับ 6,100.91
ล้านบาท และ 3,227.94 ล้านบาท และ 2,139.08 ล้านบาท เรียงตามลำดับ
โดยเกือบทั้งหมดเป็นหนี้สินหมุนเวียน ทั้งนี้ ต้นทุนงานก่อสร้างค้างจ่าย
และเงินรับล่วงหน้าจากลูกค้าตามสัญญาก่อสร้าง เป็นหนี้สินหลักของบริษัท โดย คิดเป็นร้อยละ
74.17, ร้อยละ 68.33, และร้อยละ 74.98 ของหนี้สินรวม เรียงตามลำดับ

เจ้าหนี้การค้าและตั๋วเงินจ่าย

บริษัทและบริษัทย่อยมีเจ้าหนี้การค้าและตั๋วเงินจ่าย ณ วันสิ้นงวดปี 2551 ปี 2552 และปี 2553
เท่ากับ 1,168.48 ล้านบาท, 693.65 ล้านบาท, และ 257.04 ล้านบาท
คิดเป็นระยะเวลาชำระหนี้การค้าเฉลี่ยเท่ากับ 41.89 วัน, 27.06 วัน, และ 21.31 วัน
เรียงตามลำดับ ทั้งนี้ระยะเวลาชำระหนี้การค้าของบริษัทโดยทั่วไปจะอยู่ที่ประมาณ 30 วัน
แต่สาเหตุที่ระยะเวลาชำระหนี้การค้าเฉลี่ยของบริษัทค่อนข้างสั้น
เนื่องจากการรับรู้ต้นทุนของโครงการจะถูกประมาณการโดยความคืบหน้าของงาน
ซึ่งโดยปกติในช่วงต้นของการทำงานจะมีมูลค่าสูงกว่าต้นทุนที่เกิดขึ้นจริงทำให้มูลค่าเจ้าหนี้การค้าอยู่ในสัดส่วนที่ต่ำเมื่อเทียบกับต้นทุนในการก่อสร้างและให้บริการ

ต้นทุนงานก่อสร้างค้างจ่าย

ณ วันสิ้นรอบบัญชีปี 2551 ปี 2552 และปี 2553 บริษัทและบริษัทย่อยมีต้นทุนงานก่อสร้างค้างจ่าย
เท่ากับ 2,611.41 ล้านบาท, 1,687.17 ล้านบาท, และ 1,140.45 ล้านบาท โดยคิดร้อยละ
42.80, ร้อยละ 52.27, และ ร้อยละ 53.31 ของหนี้สินรวม เรียงตามลำดับ

เจ้าหนี้อื่น

รายการเจ้าหนี้อื่น ได้แก่ เจ้าหนี้อื่นที่ไม่ใช่เจ้าหนี้ต้นทุนในการก่อสร้างและให้บริการ อาทิ
ค่าเข่าสำนักงาน ค่าเช่ายานพาหนะ และค่าสาธารณูปโภคต่าง ๆ เป็นต้น โดย ณ วันสิ้นงวดปี
2551 ปี 2552 และปี 2553 เท่ากับ 167.57 ล้านบาท, 32.36 ล้านบาท, และ 48.25
เรียงตามลำดับ

เงินรับล่วงหน้าจากลูกค้าตามสัญญาก่อสร้าง

ในการให้บริการ Integrated EPC ของบริษัท
บริษัทจะได้รับเงินล่วงหน้าจากลูกค้าเมื่อมีการลงนามในสัญญาจ้างงาน
ซึ่งโดยทั่วไปคิดเป็นประมาณร้อยละ 10 – 15 ของมูลค่างาน
เพื่อนำมาใช้จ่ายเป็นเงินทุนหมุนเวียนสำหรับโครงการ
ทั้งนี้เงินรับล่วงหน้าจะถูกทยอยหักออกจากมูลค่างานก่อสร้างที่เบิกจ่ายจากลูกค้าตามสัดส่วนความคืบหน้าของงาน
บริษัทและบริษัทย่อยมีเงินรับล่วงหน้าจากลูกค้าตามสัญญาก่อสร้าง ณ วันสิ้นงวด ปี 2551 ปี 2552
และ ปี 2553 เท่ากับ 1,913.79 ล้านบาท, 518.58 ล้านบาท, และ 463.40 ล้านบาท
เรียงตามลำดับ

ในปี 2552 ตลอดจน ปี 2553 มูลค่าเจ้าหนี้การค้า เจ้าหนี้อื่น ต้นทุนงานก่อสร้างค้างจ่าย
เงินรับล่วงหน้าจากลูกค้า ลดลงอย่างต่อเนื่อง ทั้งนี้เป็นผลมาจากงานโครงการใหญ่จำนวน 3
โครงการ เสร็จสิ้นลง และประกอบกับการชะลอตัวในอุตสาหกรรมก่อสร้าง
ตามที่ได้กล่าวไปแล้วข้างต้น ซึ่งสอดคล้องกับสินทรัพย์ที่ลดลงด้วยเช่นเดียวกัน

ส่วนของผู้ถือหุ้น

ณ วันสิ้นงวดปี 2551 ปี 2552 และปี 2553 บริษัทและบริษัทย่อยมีส่วนของผู้ถือหุ้นรวมเท่ากับ
688.48 ล้านบาท 1,379.51 ล้านบาท และ 1,535.88 ล้านบาท ตามลำดับ
โดยเป็นส่วนของผู้ถือหุ้นของบริษัท 683.31 ล้านบาท 1,371.38 ล้านบาท และ 1,530.17
ล้านบาท ตามลำดับ ทั้งนี้
ส่วนของผู้ถือหุ้นของบริษัทเพิ่มขึ้นอย่างต่อเนื่องจากบริษัทมีกำไรสุทธิจากการดำเนินงาน

ทุนจดทะเบียนและทุนชำระแล้ว

ในปี 2551 ที่ประชุมวิสามัญผู้ถือหุ้นครั้งที่ 1/2551 เมื่อวันที่ 20 พฤษภาคม 2551
ได้มีมติให้จ่ายเงินปันผลจากผลการดำเนินงานในปี 2550 เป็นจำนวนทั้งสิ้น 288 ล้านบาท
นอกจากนี้ ที่ประชุมวิสามัญผู้ถือหุ้นครั้งที่ 2/2551 เมื่อวันที่ 30 มิถุนายน 2551
ได้มีมติให้เปลี่ยนแปลงมูลค่าที่ตราไว้ของหุ้นจากเดิมหุ้นละ 100 บาท เป็นหุ้นละ 1 บาท
และเพิ่มทุนจดทะเบียนของบริษัทจาก 320.00 ล้านบาท เป็น 480.00 ล้านบาท
โดยการออกหุ้นสามัญเพิ่มทุนจำนวน 160.00 ล้านหุ้น
เพื่อเสนอขายให้แก่กรรมการและพนักงานของบริษัทจำนวน 30.00 ล้านหุ้น
และเพื่อเสนอขายให้แก่ประชาชนทั่วไป 130.00 ล้านหุ้น ทั้งนี้เมื่อวันที่ 16 กุมภาพันธ์ 2552
ถึงวันที่ 18 กุมภาพันธ์ 2552
บริษัทได้เสนอขายหุ้นสามัญเพิ่มทุนดังกล่าวแก่กรรมการและพนักงานของบริษัทแล้ว ที่ราคาหุ้นละ
1.00 บาท และเมื่อวันที่ 16 มิถุนายน 2552 บริษัทได้เสนอขายหุ้นสามัญจำนวน 130
ล้านหุ้นให้แก่ประชาชนทั่วไป
นักลงทุนสถาบันหรือบุคคลอื่นใดที่มิใช่กรรมการหรือพนักงานของบริษัทในราคาหุ้นละ 4.25 บาท
เป็นจำนวนเงิน 535.16 ล้านบาทซึ่งเป็นเงินหลังหักค่าใช้จ่ายที่เกี่ยวข้องกับการออกหุ้นแล้ว

สำหรับปี 2552 ที่ประชุมสามัญผู้ถือหุ้น เมื่อวันที่ 27 มีนาคม 2552
ได้มีมติให้จ่ายเงินปันผลจากผลการดำเนินงานในปี 2551 ในอัตราหุ้นละ 0.37 บาท
สำหรับหุ้นที่ออกและชำระแล้ว 350 ล้านหุ้น รวมเป็นจำนวนเงินทั้งสิ้น 129.50 ล้านบาท
และบริษัทได้จ่ายเงินปันผลดังกล่าวแล้วในเดือนเมษายน 2552 ต่อมาที่ประชุมคณะกรรมการบริษัท
เมื่อวันที่ 13 สิงหาคม 2552
ได้มีมติให้จ่ายเงินปันผลระหว่างกาลจากผลการดำเนินงานสำหรับครึ่งปี 2552 ในอัตราหุ้นละ 0.15
บาท สำหรับหุ้นที่ออกและชำระแล้ว 480 ล้านหุ้น รวมเป็นจำนวนเงินทั้งสิ้น 72 ล้านบาท
และบริษัทได้จ่ายเงินปันผลดังกล่าวแล้วในเดือนกันยายน 2552

สำหรับปี 2553 ที่ประชุมสามัญผู้ถือหุ้น เมื่อวันที่ 31 มีนาคม 2553
ได้มีมติให้จ่ายเงินปันผลจากผลการดำเนินงานในปี 2552 ในอัตราหุ้นละ 0.195 บาท
สำหรับหุ้นที่ออกและชำระแล้ว 480 ล้านหุ้น รวมเป็นจำนวนเงินทั้งสิ้น 93.60 ล้านบาท
และบริษัทได้จ่ายเงินปันผลดังกล่าวแล้วในเดือนเมษายน 2553 ต่อมาที่ประชุมคณะกรรมการบริษัท
เมื่อวันที่ 11 สิงหาคม 2553
ได้มีมติให้จ่ายเงินปันผลระหว่างกาลจากผลการดำเนินงานสำหรับครึ่งปี 2553 ในอัตราหุ้นละ 0.15
บาท สำหรับหุ้นที่ออกและชำระแล้ว 480 ล้านหุ้น รวมเป็นจำนวนเงินทั้งสิ้น 72 ล้านบาท
และบริษัทได้จ่ายเงินปันผลดังกล่าวแล้วในเดือนกันยายน 2553

12.2.5 สภาพคล่อง

บริษัทและบริษัทย่อยมีอัตราส่วนสภาพคล่องในปี 2551 ปี 2552 และปี 2553 เท่ากับ 1.10 เท่า
1.39 เท่า และ 1.59 เท่า ตามลำดับ โดยคิดเป็นอัตราส่วนสภาพคล่องหมุนเร็ว 0.74 เท่า
0.94 เท่า และ 0.97 เท่า ตามลำดับ

งบกระแสเงินสด

ณ วันที่ 31 ธันวาคม 2553 บริษัทและบริษัทย่อยมีเงินสดและรายการเทียบเท่าเงินสด 832.03
ล้านบาท ลดลงจากวันที่ 31 ธันวาคม 2552 จำนวน 825.87 ล้านบาท
โดยสรุปเงินสดสุทธิได้มาและใช้ไปในกิจกรรมต่าง ๆ ดังนี้

-   เงินสดสุทธิใช้ไปในกิจกรรมดำเนินงาน 634.75 ล้านบาท

-   เงินสดสุทธิใช้ไปในกิจกรรมลงทุน 25.38 ล้านบาท

-   เงินสดสุทธิใช้ไปในกิจกรรมจัดหาเงิน 165.74 ล้านบาท

ณ วันที่ 31 ธันวาคม 2552 บริษัทและบริษัทย่อยมีเงินสดและรายการเทียบเท่าเงินสด 1,657.90
ล้านบาท เพิ่มขึ้นจากวันที่ 31 ธันวาคม 2551 จำนวน 1,024.69 ล้านบาท
โดยสรุปเงินสดสุทธิได้มาและใช้ไปในกิจกรรมต่าง ๆ ดังนี้

-   เงินสดสุทธิใช้ไปในกิจกรรมดำเนินงาน 1,200.79 ล้านบาท

-   เงินสดสุทธิใช้ไปในกิจกรรมลงทุน 187.38 ล้านบาท

-   เงินสดสุทธิใได้มาจากกิจกรรมจัดหาเงิน 165.74 ล้านบาท

    ภาระผูกพัน

บริษัทมีภาระผูกพันเกี่ยวกับส่วนของเงินลงทุนที่ยังไม่เรียกชำระใน บจ. โตโย-เวียดนาม
เป็นจำนวนประมาณ 160,000 ดอลลาร์สหรัฐ หรือเทียบเท่า 4.85 ล้านบาท

บริษัทและบริษัทย่อยได้ทำสัญญาที่เกี่ยวข้องกับการเช่าและบริการพื้นที่สำนักงานและเช่ายานพาหนะ ณ
วันที่ 31 ธันวาคม 2553
บริษัทและบริษัทย่อยมีภาระผูกพันในการจ่ายค่าเช่าตามสัญญาเช่าในช่วงระยะเวลา 5
ปีข้างหน้าเป็นมูลค่ารวม 146.03 ล้านบาท โดยแบ่งเป็นส่วนของที่จะต้องจ่ายชำระภายใน 1 ปี
จำนวน 55.74 ล้านบาท และส่วนที่ต้องจ่ายชำระภายในปีที่ 2 จำนวน 90.28 ล้านบาท

แหล่งที่มาของทุน

ส่วนของผู้ถือหุ้นของบริษัท ณ วันสิ้นงวดปี 2551 ปี 2552 และปี 2553 เท่ากับ 683.31 ล้านบาท
1,371.38 ล้านบาท และ 1,530.17 ล้านบาท ตามลำดับ
โดยเพิ่มขึ้นตามผลการดำเนินงานของบริษัท ทั้งนี้ ถึงแม้ว่าจะมีการเพิ่มทุนจำนวน จำนวน 160.00
ล้านบาท ในปี 2552 หากแต่บริษัทได้ทำการจ่ายเงินปันผลรวม 288.00 ล้านบาท ในปี 2551
201.46 ล้านบาท ในปี 2552 และ 178 ล้านบาท ในปี 2553
บริษัทมีอัตราส่วนหนี้สินต่อส่วนของผู้ถือหุ้นตามงบการเงินรวม ณ สิ้นงวดปี 2551 ปี 2552 และปี
2553 เท่ากับ 8.86 เท่า 2.34 เท่า และ 1.39 เท่าตามลำดับ
ซึ่งเป็นสัดส่วนที่ยังสูงอยู่เมื่อเทียบกับผู้ประกอบการในธุรกิจอื่น ๆ
อย่างไรก็ดีหนี้สินส่วนมากของบริษัทเป็นหนี้สินหมุนเวียนซึ่งประกอบไปด้วยส่วนของเงินทุนหมุนเวียนเป็นสำคัญ
โดยเฉพาะต้นทุนงานก่อสร้างค้างจ่ายและเงินรับล่วงหน้าจากลูกค้าตามสัญญาก่อสร้าง
ซึ่งรายการดังกล่าวบริษัทมิได้มีภาระดอกเบี้ยแต่อย่างใด

ณ วันที่ 31 ธันวาคม 2553 บริษัทมีวงเงินสำหรับหนังสือค้ำประกัน Letter of Credit (L/C)
และเงินกู้ระยะสั้น จากสถาบันการเงิน 4 แห่ง มูลค่ารวม 6,955 ล้านบาท และ 15
ล้านเหรียญดอลลาร์สหรัฐ นอกจากนี้
บริษัทยังมีวงเงินสำหรับการซื้อขายเงินตราต่างประเทศล่วงหน้าจากสถาบันการเงิน 4 แห่ง
มูลค่ารวม 500 ล้านบาท และ 27 ล้านเหรียญดอลลาร์สหรัฐ

ทั้งนี้ ณ วันที่ 31 ธันวาคม 2553 บริษัทยังคงมีวงเงินเพียงพอสำหรับหนังสือค้ำประกัน และ
Letter of Credit (L/C) มูลค่ารวม 3,882 ล้านบาท และ 15 ล้านเหรียญดอลลาร์สหรัฐ
และบริษัทยังคงมีวงเงินเพียงพอสำหรับการซื้อขายเงินตราต่างประเทศล่วงหน้ามูลค่ารวม 500
ล้านบาท และ 27 ล้านเหรียญดอลลาร์สหรัฐ

12.2.6 ค่าตอบแทนผู้สอบบัญชี

สำหรับรอบปีบัญชีสิ้นสุดวันที่ 31 ธันวาคม 2550 และงวดสิ้นสุดวันที่ 31 ธันวาคม 2551
ค่าตอบแทนของผู้สอบบัญชีบริษัท สำนักงาน เอินส์ท แอนด์ ยัง จำกัด
สำหรับการตรวจสอบบัญชีงบการเงินรวมของบริษัท คิดเป็นมูลค่า 800,000 บาท และ 1,450,000
บาท ตามลำดับ

สำหรับปีบัญชี 2552 ค่าตอบแทนของผู้สอบบัญชีบริษัท ไพร้ซวอเตอร์เฮาส์คูเปอร์ส เอบีเอเอส จำกัด
สำหรับการตรวจสอบบัญชีงบการเงินรวมของบริษัท คิดเป็นจำนวนเงิน 1,375,000 บาท

สำหรับปีบัญชี 2553 ค่าตอบแทนของผู้สอบบัญชีบริษัท ไพร้ซวอเตอร์เฮาส์คูเปอร์ส เอบีเอเอส จำกัด
สำหรับการตรวจสอบบัญชีงบการเงินรวมของบริษัท คิดเป็นจำนวนเงิน 1,400,000 บาท